Rozpočet obce Malá Ida na rok 2015


Príjmy obce

Príjmy obce sa členia na bežné a kapitálové.
Bežné príjmy sú najmä daňové príjmy – výnosy dane z príjmov FO, výnosy miestnych daní a poplatkov, ktoré v roku 2015 sú rozpočtované vo výške 418.900 €.
Medzi bežné príjmy patria aj nedaňové príjmy, najmä príjmy z vlastníctva, administratívne poplatky, poplatky a platby z nepriemyselného a náhodného predaja a služieb a ďalšie administratívne poplatky a iné poplatky a platby, iné nedaňové príjmy a ostatné príjmy. Pre rok 2015 sú tieto príjmy rozpočtované vo výške 47.940 €.

Kapitálové príjmy pre rok 2015 tvoria  príjmy z predaja pozemkov. Jedná sa o pozemky v lokalite Pánsky les, časť bývalej parcely 1057/4 určenej pôvodne na chodník v rozpočtovanej výške 15.000 €.

Súčasťou príjmov sú aj granty a transfery. Podstatnú časť tvoria transfery v rámci verejnej správy  na úhradu nákladov preneseného výkonu štátnej správy na úseku školstva, stavebného poriadku, starostlivosti o životné prostredie, na úseku pozemných komunikácií, starostlivosti o vojnové hroby, na úseku vedenia matrík a hlásenia pobytu občanov a registra obyvateľov SR. Ďalej je to transfer od ostatných subjektov verejnej správy mimo preneseného výkony, jedná sa hlavne o zabezpečenie sociálnej politiky štátu a  zamestnanosti. Celkom transfery pre rok 2015 sú rozpočtované vo výške 422.326 €.

Súčasťou rozpočtu sú aj  finančné operácie – príjmové finančné operácie pre rok 2015 sú rozpočtované vo výške 7.076 €. Je to zostatok prostriedkov z minulých rokov – účelový transfer ako náhrada za výrub stromov pod vysokým napätím vo výške 300 € použité v bežnom rozpočte a 6.776 € prostriedky rezervného fondu na pokrytie schodku kapitálového rozpočtu.

Výdavky obce

Samosprávne funkcie súvisiace so správou obce a jej majetkom – hnuteľným a nehnuteľným, vytvára vhodné organizačné, personálne a materiálne podmienky na výkon kontroly, zabezpečuje verejnoprospešné služby, chráni životné prostredie, utvára podmienky pre vzdelávanie, kultúru, šport cez výdavky obce.

Výdavky obce sú rozdelené podľa funkčnej klasifikácii v zmysle vyhlášky Štatistického úradu a podľa hlavných položiek ekonomickej klasifikácie rozpočtovej klasifikácie vydanej Ministerstvom financií SR.

Výdavky obce sa delia na bežné a kapitálové.
Bežné a kapitálové výdavky sú rozdelené v nasledujúcich funkčných klasifikáciách.

Výkonné a zákonodarné orgány obsahujú všetky výdavky súvisiace so správou, prevádzkou orgánov verejnej správy, t.j. volení predstavitelia, administratívny personál,  externé služby pre Obecný úrad, kontrolná činnosťou   a to  na osobné výdavky, poistné,  tovary, služby a transfery. V tejto klasifikácii sú zahrnuté výdavky na prenesený výkon na úseku stavebného poriadku, starostlivosti o životné prostredie, na úseku pozemných komunikácii, hlásenia pobytu občanov a registra obyvateľov SR.
V kapitálových výdavkoch je zahrnutá výstavba parkoviska pred budovou Obecného úradu.
Bežné výdavky pre túto kategóriu pre rok 2015 činia: 150.306 €
Kapitálové výdavky pre túto kategóriu pre rok 2015 činia: 1.630 €

 Výdavky na „Finančné a rozpočtové záležitosti „ zahŕňa výdavky súvisiace so stykom s finančnými inštitúciami.
Bežné výdavky pre túto kategóriu pre rok 2015: 1.000 €

Iné všeobecné služby - matrika
V tejto triede sú zahrnuté osobné náklady, odvody do poisťovni, prevádzkové náklady na prenesený výkon. 
Bežné výdavky pre túto kategóriu pre rok 2015: 4.960 €

Všeobecné služby inde neklasifikované. V tejto kategórii sú zahnuté výdavky na voľby a referenda.
Pre rok 2015 je vyhlásené referendum. Výdavky budú rozpočtované podľa výšky transferu. 

Civilná ochrana zahŕňa výdavky na sklad CO, v ktorom je uskladnený prepožičaný materiál z Okresného úradu, odboru civilnej ochrany a krízového riadenia.
Bežné výdavky pre túto kategóriu pre rok 2015: 65 €

Ochrana pred požiarmi. Táto kategória obsahuje výdavky na prevádzkovanie dobrovoľného hasičského zboru, budovy a na transfery.
Bežné výdavky pre túto kategóriu pre rok 2015: 2.084 €

Poľnohospodárstvo - ochrana proti záplavám, veterinárna prevencia. 
Obec rozpočtuje v tejto kategórii materiál a služby na protipovodňovú ochranu. Ďalej sa rozpočtujú výdavky na odchyt túlavých psov.
Bežné výdavky pre túto kategóriu pre rok 2015: 1.500 €

Cestná doprava zahŕňa  bežné výdavky na štandardnú zimnú a letnú údržbu miestnych komunikácií a chodníkov a materiál. Kapitálové výdavky sú rozpočtované na rekonštrukciu miestnych komunikácií a výstavbu lávky cez potok Ida smerom na Obecný úrad.
Bežné výdavky pre túto kategóriu pre rok 2015: 2.250 €
Kapitálové výdavky pre túto kategóriu pre rok 2015 činia: 53.500 €

Nakladanie s odpadmi zahŕňa rozpočet na nákup smetných nádob a služby  spojené s nakladaním všetkých druhov odpadov na území obce Malá Ida.
Bežné výdavky pre túto kategóriu pre rok 2015: 33.430 €

Nakladanie s odpadovými vodami. Táto kategória zahŕňa výdavky na materiál a služby na dažďové vody.
Bežné výdavky pre túto kategóriu pre rok 2015: 800 €
Rozvoj obcí.  V tejto kategórii sú rozpočtované výdavky súvisiace so správou záležitostí a služieb spoločenského rozvoja, zriaďovanie a udržiavanie parkov, verejných priestranstiev, plánovanie skvalitňovania vybavenosti.
Bežné výdavky pre túto kategóriu pre rok 2015: 3.150 €

Verejné osvetlenie zahŕňa rozpočet v oblasti verejného osvetlenia, inštalácia, prevádzkovanie, údržba a skvalitňovanie verejného osvetlenia.
Bežné výdavky pre túto kategóriu pre rok 2015: 10.350 €

Bývanie a občianska vybavenosť - obecný byt. V tejto kategórii sú zahrnuté výdavky na prevádzkovanie obecného bytu.
Kapitálové výdavky pre túto kategóriu sú rozpočtované na kúpu podielu časti pozemku pri bytovke.
Bežné výdavky pre túto kategóriu pre rok 2015: 2.850 €
Kapitálové výdavky pre túto kategóriu pre rok 2015: 372

Rekreačné a športové služby. Táto trieda zahŕňa výdavky na reprezentáciu miestnych klubov v športových súťažiach, na prevádzkovanie športových ihrísk. 
Kapitálové výdavky sú rozpočtované na dokončenie prístavby a rekonštrukcie šatne TJ.
Bežné výdavky pre túto kategóriu pre rok 2015: 7.230 €
Kapitálové výdavky pre túto kategóriu pre rok 2015: 13.500 €

Kultúrne služby – kultúrny dom, obecná knižnica. V tejto triede sú rozpočtované osobné náklady,
odvody do poisťovní, tovary a služby na podporu kultúrnych služieb, kultúrnych zariadení, na prevádzkovanie a podporu kultúrnych zariadení a granty.
Kapitálové výdavky sú rozpočtované na projekt rekonštrukcie kultúrneho domu.
Bežné výdavky pre túto kategóriu pre rok 2015: 18.911 €
Kapitálové výdavky pre túto kategóriu pre rok 2015: 3.000 €

Vysielacie a vydavateľské služby – miestny rozhlas. V tejto triede sú zahrnuté výdavky na prevádzkovanie miestneho rozhlasu a na jeho údržbu.
Bežné výdavky pre túto kategóriu pre rok 2015: 1.770 €

Náboženské a iné spoločenské služby – správa náboženských a iných spoločenských oblastí. Poskytovanie zariadenia – obradné siene Domu smútku, ich prevádzkovanie, údržby a opravy. Táto trieda zahŕňa aj výdavky na členské v organizáciách združujúcich obce a mestá – ZMOS, MAS (miestna akčná skupina) a iné.
Bežné výdavky pre túto kategóriu pre rok 2015: 4.279 €

Rekreácia, kultúra a náboženstvo inde neklasifikované. V tejto kategórii máme rozpočtované výdavky na  tovary a služby pre občianske obrady.
Bežné výdavky pre túto kategóriu pre rok 2015: 380 €

Predprimárne vzdelávanie – MŠ zahŕňa výdavky na vzdelávania v materských školách s bežnou starostlivosťou na osobné náklady, odvody do poisťovni, tovary, služby a transfery.
Kapitálové výdavky sú rozpočtované na projekt rozšírenia budovy materskej školy.
Bežné výdavky pre túto kategóriu pre rok 2015: 79.224 €
Kapitálové výdavky pre túto kategóriu pre rok 2015 činia: 1.500 €

Primárne vzdelávanie  s bežnou starostlivosťou – zahŕňa výdavky na vzdelávanie na I. stupni základných škôl, ročníky 1. – 4. na osobné náklady, odvody do poisťovni, tovary a služby a granty.
Bežné výdavky pre túto kategóriu pre rok 2015: 135.245 €

Nižšie sekundárne vzdelávanie všeobecné s bežnou starostlivosťou – zahŕňa výdavky na vzdelávanie na II. stupni základnej školy na osobné náklady, tovary, služby a granty.
Bežné výdavky pre túto kategóriu pre rok 2015: 287.401 €

Vzdelávanie nedefinované podľa úrovne – školský klub.
Zahŕňa výdavky na správu, prevádzkovanie školského klubu pri základnej škole na osobné  výdavky, poistné odvody, tovary, služby a transfery.
Bežné výdavky pre túto kategóriu pre rok 2015: 20.600 €

Vedľajšie služby v školstve v rámci predprimárneho vzdelávania – školská jedáleň pre MŠ
Zahŕňa výdavky na správu, kontrolu, prevádzkovanie z oblasti stravovania predovšetkým žiakom MŠ, na osobné výdavky, poistné odvody, tovary, služby a transfery.
Bežné výdavky pre túto kategóriu pre rok 2015: 8.442 €

Vedľajšie služby v školstve v rámci primárneho vzdelávania – školská jedáleň pre žiakov 1.-4.ročníka základnej školy
Zahŕňa výdavky na správu, kontrolu, prevádzkovanie z oblasti stravovania predovšetkým žiakom 1.-4. ročníka základnej školy,  na osobné výdavky, poistné odvody, tovary, služby a transfery.
Bežné výdavky pre túto kategóriu pre rok 2015: 15.186 €

Vedľajšie služby v školstve v rámci nižšieho sekundárneho vzdelávania – školská jedáleň pre žiakov II. stupňa základnej školy
Zahŕňa výdavky na správu, kontrolu, prevádzkovanie z oblasti stravovania predovšetkým žiakom II. stupňa základnej školy,  na osobné výdavky, poistné odvody, tovary, služby a transfery.
Bežné výdavky pre túto kategóriu pre rok 2015: 32.622 €

Staroba - Klub dôchodcov
Zahŕňa správu, prevádzkovanie programov sociálneho zabezpečenia  pre dôchodcov obce.
Bežné výdavky pre túto kategóriu pre rok 2015: 2.610 €

Sociálna pomoc občanom v hmotnej núdzi
Zahŕňa poskytovanie sociálnej pomoci vo forme peňažnej dávky alebo vo forme naturálnych pôžitkov občanom, ktorí sa ocitli v sociálnej núdzi.
Bežné výdavky pre túto kategóriu pre rok 2015: 10.795 €

Celkom príjmy obce Malá Ida na rok 2015 sú rozpočtované vo výške 911.242 € a celkom výdavky  vo výške 910.942 €, z toho  bežné príjmy 889.166 €, kapitálové príjmy 15.000 € z predpokladaného predaja pozemkov na IBV Pánsky les a príjmová finančná operácia vo výške 7.076 €. 
Kapitálové výdavky sa rozpočtujú vo výške 73.502 €.
Kapitálový rozpočet je rozpočtovaný so schodkom 58.502 €, ktorý bude pokrytý prebytkom bežného rozpočtu vo výške 51.726 €,  a príjmovou finančnou operáciou (prostriedky rezervného fondu) vo výške 6.776 €. 
Do bežného rozpočtu sú zahrnuté  príjmy minulých období za výrub stromov cez finančné operácie vo výške 300 €, použité v bežných výdavkoch.
Celkom rozpočet je prebytkový vo výške 300 €.
Celkový prehľad príjmov a výdavkov rozpočtu obce Malá Ida na rok 2015 s výhľadom na roky 2016 a 2017 je uvedený vo vypracovaných tabuľkách.  

